ದೀಪಿಕಾ ಪಡುಕೋಣೆಯ ಮಾಜಿ ಲವರ್ ಬಾಲಿವುಡ್‍ಗೆ ಎಂಟ್ರಿ

ಮುಂಬೈ: ಪದ್ಮಾವತಿಯ ರಾಣಿ ನಟಿ ದೀಪಿಕಾ ಪಡುಕೋಣೆ ಅವರ ಮಾಜಿ ಪ್ರಿಯಕರ ಬಾಲಿವುಡ್ ಗೆ ಎಂಟ್ರಿ ಕೊಟ್ಟಿದ್ದಾರೆ.

ಹೌದು, ದೀಪಿಕಾ ಪಡುಕೋಣೆಯ ಮಾಜಿ ಪ್ರಿಯಕರನಾಗಿದ್ದ ನಿಹಾರ್ ಪಾಂಡ್ಯ ಈಗ ಹಿಂದಿ ಸಿನಿಮಾ ರಂಗಕ್ಕೆ ಬಂದಿದ್ದಾರೆ. ಕಂಗನಾ ರನೌತ್ ಅಭಿನಯಿಸುತ್ತಿರುವ ‘ಮಣಿಕರ್ಣಿಕಾ’ ಚಿತ್ರದಲ್ಲಿ ಅಭಿನಯಿಸುತ್ತಿದ್ದಾರೆ.

ನಟಿ ದೀಪಿಕಾ ಲವರ್ ಎಂದಾಕ್ಷಣ ನಟ ರಣವೀರ್ ಸಿಂಗ್ ಮತ್ತು ರಣಬೀರ್ ಕಪೂರ್ ಎಲ್ಲಾರಿಗೂ ನೆನಪಾಗುತ್ತಾರೆ. ಆದರೆ ಅವರ ಮಾಜಿ ಬಾಯ್ ಫ್ರೆಂಡ್ ನಿಹಾರ್ ಪಾಂಡ್ಯ ಆಗಿದ್ದರು ಇವರು ಮಣಿಕರ್ಣಿಕಾ ಸಿನಿಮಾದ ಮೂಲಕ ಬಾಲಿವುಡ್ ಸಿನಿಮಾನದಲ್ಲಿ ಅಭಿನಯಿಸುತ್ತಿದ್ದಾರೆ.

ಬ್ರಿಟಿಷರ ವಿರುದ್ಧ ಹೋರಾಡಿದ ಝಾನ್ಸಿ ರಾಣಿ ಲಕ್ಷ್ಮಿಬಾಯಿ ಅವರ ಜೀವನಾಧರಿತ ಐತಿಹಾಸಿಕ ಚಿತ್ರವಾಗಿದ್ದು, ಈ ಚಿತ್ರದಲ್ಲಿ ಬಾಜಿ ರಾವ್ ಪಾತ್ರದಲ್ಲಿ ನಿಹಾರ್ ಪಾಂಡ್ಯ ಅವರು ಕಾಣಿಸಿಕೊಳ್ಳಲ್ಲಿದ್ದಾರೆ. ಚಿತ್ರಕ್ಕಾಗಿ ನಿಹಾರ್ ಪಾಂಡ್ಯ ಸಖತ್ ತಯಾರಿ ಮಾಡಿಕೊಳ್ಳುತ್ತಿದ್ದು, ಸಮರ ಕಲೆ, ಕುದುರೆ ಸವಾರಿ ಮತ್ತು ಇನ್ನಿತರ ಫಿಟ್‍ನೆಸ್ ಕ್ರಮಗಳ ತರಬೇತಿಯನ್ನು ಪಡೆಯುತ್ತಿದ್ದಾರೆ.

ಮಣಿಕರ್ಣಿಕಾ ಸಿನಿಮಾವನ್ನು ಕೃಷ್ಣ ಜಗರ್ಲಾಡಿ ಅವರು ನಿರ್ದೇಶನ ಮಾಡುತ್ತಿದ್ದು, ಸಿನಿಮಾದಲ್ಲಿ ಕಂಗನಾ ರಾನೌತ್, ನಟ ಸೋನು ಸೂದ್, ಮತ್ತು ಅಂಕಿತಾ ಲೋಖಾಂಡೆ ಅವರು ಕಾಣಿಸಿಕೊಳ್ಳುತ್ತಿದ್ದಾರೆ. ಸಿನಿಮಾ ಮುಂದಿನ ವರ್ಷ 2018 ರ ಏಪ್ರಿಲ್ ತಿಂಗಳಿನಲ್ಲಿ ತೆರೆಗೆ ಬರುವ ನೀರೀಕ್ಷೆಯಲ್ಲಿದೆ.